Sacodes

Sacodes (noen ganger stavet Helodes) er slekt av hårbiller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende 
Små, avlangt ovale, blanke, gjerne brokete fargede hårbiller.

Levevis 
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. De voksne billene kan hoppe godt.

Utbredelse 
Slekten er utbredt i Nord-Amerika og Øst-Asia.

Systematisk innedling  

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (=Scirtoidea)
 Familien hårbiller, Scirtidae (=Elodidae, Helodidae)
 Underfamilien Scirtinae (=Cyphoninae)
 Slekten Sacodes J.L. LeConte, 1853 
 Sacodes elongata Yoshitomi, 2012
 Sacodes fuscipennis (Guérin-Méneville, 1843)
 Sacodes humeralis (Yoshitomi & Sato, 1996)
 Sacodes leei Yoshitomi & Satô, 2004
 Sacodes pulchella (Guérin-Méneville, 1843)
 Sacodes taiwanensis (Yoshitomi & Sato, 1996)
 Sacodes thoracica (Guérin-Méneville, 1843)

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera).

Eksterne lenker 
 

Biller formelt beskrevet i 1853
Dyr formelt beskrevet av John Lawrence LeConte
Hårbiller